Zapisnik z Letnega zbora članov Turističnega društva Artiče

Prosvetni dom Artiče, 6.2.2025 ob 18.00 uri

Prisotni:

* 30 članov TD Artiče in
* 8 gostov (ZPTM- Katja Čanžar in Klemen Mlakar, TD Bizeljsko - Suzana Vahtarič in Barbara Brglez Berčnik, OŠ Artiče – Vesna Bogovič, OTZ – Branka Stergar, TZ Slovenija – Milena Vranetič, ŠD Artiče – Darja Deržanič, KS Artiče - Darja Germšek Predanič)

Dnevni red:

1. Otvoritev zbora:
* imenovanje delovnega predsedstva
* imenovanje verifikacijske komisije
* ugotovitev sklepčnosti
* potrditev dnevnega reda
1. Poročila za leto 2024 in plan za leto 2025:
* vsebinsko
* finančno
1. Razprava o poročilih in planu.
2. Podelitev priznanj.
3. Razno (plačilo članarine).

Poročilo:

* + - 1. Otvoritev zbora:
* Predsednik TD Artiče, Primož Mlakar, je pozdravil vse prisotne in podal predlog za imenovanje delovnega predsednika, in sicer Brigito Zakšek ter zapisnikarja Marjetko Pernišek – predloga sta bila soglasno potrjena.
* Delovna predsednica je prevzela vodenje zbora in najprej predlagala verifikacijsko komisijo v sestavi Dušam Rožman in Jože Srpčič – predlog soglasno potrjen.
* Ugotovljena je bila sklepčnost Občnega zbora.
* Predlagan dnevni red je bil soglasno sprejet.
	+ - 1. Poročila za leto 2024 ter predstavitev plana za 2025:
* Predsednik Primož Mlakar je predstavil Vsebinsko poročilo za leto 2024 ( Priloga 1).
* blagajničarka društva, Sonja Bevc je podala finančno poročilo za leto 2024 (Priloga 2).
* Predsednik društva Primož Mlakar je predstavil Vsebinski plan dela v letu 2025 (Priloga 3).

Vsebinsko ter finančno poročilo za leto 2024 – soglasno potrjena.

Vsebinski plan za leto 2025 – soglasno sprejet.

* + - 1. Razprava o Planu za 2025 – plan dopolniti z naslednjo vsebino:
* Predlog nove zasaditve pri spomeniku pri PD
* Organizirati dogodek – Prva rezatev potomke najstarejše trte
* Izdelati / pripraviti novo promocijsko zloženko – predstavitev kraja, Banove domačije, društev, pohodniških poti, …
* Spodbuda za pridobivanje novih članov (podmladka) društva.
	+ - 1. Podelitev priznanj: priznanja sta podelila Predsednik TD Artiče, Primož Mlakar, in predstavnica TZ Slovenije, Milena Vranetič: priznanja so prejeli Marjana Mlakar, Lado Kužner, Miloš Medvešek ter Simona Mlakar.
			2. Razno – kratki povzetki:
* OTZ Branka Stergar: povabilo na sejem Alpe Adria. Ob 60-letnici OTZ bo narejena kratka predstavitev vseh društev v občini. Vsako društvo bo prispevalo 3 minutni prispevek (posebnosti, delovanje, razvoj društva…) (D. Lipej bo pričel s snemanji predvidoma maja)
* TD Bizeljsko: vabilo na 5 pohodov in ponovno skupno organizacijo strokovne ekskurzije. Prav tako vljudno vabijo na Občni zbor, ki bo 22.2.
* ZPTM: obljubljajo podporo društvu tudi v bodoče. V načrtu je še postavitev INFOMATa pri Banovi domačiji. Pozivajo k izdelavi zgodbe okrog Banove domačije, ki bo privabila obiskovalce.
* OŠ Artiče: pohvala za dobro delo in ker smo zgled otrokom in kraju. Tudi v bodoče bodo sodelovali in podpirali naše delovanje.
* KS Artiče: pomoč pri preprečevanju vandalizma v okolici PD in pokopališča (porezane trajnice, prevrnjena korita).
* TZ Slovenije: pohvala društvu za dobro delovanje in komentar na poročilo za preteklo leto, da ovrednotimo premalo ur, ki jih opravimo s pripravami in izvedbo dogodkov. Povabilo v članstvo v novo ustanovljeno Turistično zvezo Posavje.

Sklep: včlanitev v regijsko Turistično zvezo Posavje je soglasno potrjen/sprejet.

Razno s strani članov TD:

* KS, TD in OŠ moramo skupaj skrbeti za urejenost športnega igrišča, da bo le-to primerno in predvsem varno za otroke.
* Zahvala vsem za sodelovanje in delo skozi celotno leto.
* Potrebno več delati na novačenju mlajših članov.
* Leto 2026 bo volilno leto z namenom pomladitve vodstva ter osvežitvijo društva z novodobnimi idejami.
* Povabilo k posodobitvi spletne strani.

Zaključek Občnega zbora ob 19.20.

Zapisala: Marjetka Pernišek